**COMUNICAT DE PRESĂ**

Invitație la conferința de presă cu echipele României participante la  
2021 GAZPROM European Table Tennis Team Championships  
Cluj Napoca

Federația Română de Tenis de Masă organizează, în colaborare cu European Table Tennis Union (ETTU), întrecerile **2021 GAZPROM European Table Tennis Team Championships**.

Cea mai importantă competiție europeană a anului, **2021 GAZPROM European Table Tennis Team Championships**, este organizată de către Federația Română de Tenis de Masă și European Table Tennis Union, în perioada 28 septembrie – 3 octombrie 2021, la Cluj Napoca, în BT Arena.  
  
 **Luni, 27 septembrie, de la ora 12:00, în sala de conferințe din incinta BT Arena din Cluj Napoca (intrarea pe la recepția sălii)**, cu o zi înaintea startului **2021 GAZPROM European Table Tennis Team Championships**, Federația Română de Tenis de Masă și European Table Tennis Union (ETTU) vă invită la conferința de presă cu echipele României participante la această competiție deosebit de importantă.  
 Se vor afla în fața reprezentanților mass-media următorii:  
**FEMININ:** *Elizabeta Samara, Bernadette Szocs, Daniela Dodean Monteiro, Adina Diaconu, Andreea Dragoman*.   
**Antrenor:** *Viorel Filimon.*  
**Secund:** *Elena Sebe.*  
**MASCULIN:** *Ovidiu Ionescu, Hunor Szocs, Rareș Șipoș, Darius Movileanu, Eduard Ionescu.*

**Antrenor:** *Andrei Filimon.*

**Secund:** *Ionuț Seni.*

**IMPORTANT: Toți reprezentanții mass-media prezenți la conferința de presă vor fi testați rapid GRATUIT, la intrarea în BT Arena. Din acest motiv, vă rog să fiți prezenți la sală începând cu ora 11:00. Nicio persoană netestată nu va putea intra în sala de conferințe.**  
 Totodată, pentru a preveni răspândirea COVID-19, toate persoanele prezente vor purta mască de protecție pe întrega durată a evenimentului de luni.

În faza grupelor, echipele României vor avea următorul program:  
 - MARȚI, 28 SEPTEMBRIE, ORA 19:00 – **România** – Luxemburg (masculin);  
 - MIERCURI, 29 SEPTEMBRIE, ORA 16:00 – **România** – Belgia (feminin);

- MIERCURI, 29 SEPTEMBRIE, ORA 19:00 – **România** – Finlanda (masculin);

- JOI, 30 SEPTEMBRIE, ORA 16:00 – **România** – Italia (feminin);  
 - JOI, 30 SEPTEMBRIE, ORA 19:00 – Slovenia – **România** (masculin).

În fazele finale, programul este următorul:  
 - vineri, 1 octombrie: sferturile de finală:  
 - sâmbătă, 2 octombrie: semifinalele;  
 - duminică, 3 octombrie: finalele.

Programul complet al **2021 GAZPROM European Table Tennis Team Championships** îl găsiți atașat acestui comunicat.

Începând cu faza sferturilor de finală, meciurile din cadrul **2021 GAZPROM European Table Tennis Team Championships** vor fi transmise **LIVE** de către **Look Sport TV**.

**În competiția feminină, România a câștigat ultimele două editii, în 2017 (Luxemburg) și în 2019 (Nantes).**

**2021 GAZPROM European Table Tennis Team Championships** va reuni la start, în BT Arena din Cluj, 24 de echipe feminine si 26 de formații masculine.

Biletele la **2021 GAZPROM European Table Tennis Team Championships** se vând online, pe site-urile [www.iabilet.ro](http://www.iabilet.ro) și [www.bilete.ro](http://www.bilete.ro).Biletele au prețuri cuprinse între 15 lei și 45 de lei, dar se vând și abonamente pentru toate zilele de competiție, la prețul de 70 de lei.

Pentru a preveni răspândirea COVID-19, la intrarea în BT Arena, toți spectatorii de peste 18 ani trebuie să prezinte certificatul de vaccinare sau un test PCR, nu mai vechi de 72 de ore.

Persoanele cu handicap vor avea gratuitate pe baza certificatului de handicap, care va fi prezentat la intrare.

Pensionarii vor avea gratuitate pe baza talonului de pensie, care va fi prezentat la intrare.

Elevii vor avea gratuitate pe baza certificatului de naștere (copie, poză, format electronic), care va fi prezentat la intrare.  
  
 Site-ul oficial al competiției este următorul: [**www.euro2021tt.com**](http://www.euro2021tt.com).